
2.1 Να χαρακτηρίσετε τις προτάσεις που ακολουθούν, γράφοντας στο τετράδιό σας, δίπλα στο γράμμα που αντιστοιχεί σε κάθε πρόταση, τη λέξη Σωστό, αν η πρόταση είναι σωστή, ή τη λέξη Λάθος, αν η πρόταση είναι λανθασμένη.
α. Στις ηλεκτρικές εγκαταστάσεις ασθενών ρευμάτων περιλαμβάνεται ο υποσταθμός υποβιβασμού μέσης τάσης 20  kV / 400 V.
β. Η τροφοδοσία ηλεκτρικής ενέργειας ενός μεγάλου νοσοκομείου γίνεται στα όρια του οικοπέδου του συνήθως από το εναέριο δίκτυο χαμηλής τάσης της εταιρείας ηλεκτρισμού (230 V, 50 Hz) .
γ. Οι απαγωγείς υπέρτασης χρησιμοποιούνται για την αποφυγή εισόδου ατμοσφαιρικών υπερτάσεων στο ηλεκτρικό δίκτυο του νοσοκομείου.
δ. Τα ηλεκτροπαραγωγά ζεύγη σε μια ηλεκτρική εγκατάσταση νοσοκομείου χρησιμεύουν για την τροφοδοσία των φορτίων ανάγκης σε περίπτωση διακοπής παροχής ή ακαταλληλότητας του δικτύου τροφοδοσίας ηλεκτρικής ενέργειας της  εταιρείας ηλεκτρισμού.
ε. Τα συστήματα γειώσεων προστασίας και αλεξικεραυνικής προστασίας περιλαμβάνονται στις ηλεκτρικές εγκαταστάσεις ισχυρών ρευμάτων ενός μεγάλου κτιρίου (νοσοκομείο).

2.2 Να γράψετε τους αριθμούς 1, 2 και δίπλα ένα από τα γράμματα α, β, γ,  το οποίο 
αντιστοιχεί στη σωστή απάντηση.
	1. Το σύστημα διανομής χαμηλής τάσης της ηλεκτρικής εγκατάστασης ενός μεγάλου κτιρίου (νοσοκομείο) στη χώρα μας λειτουργεί  σε τάση  : 
α. 400 V / 230V, 50 Hz
β. 110 V, 60 Hz
γ. 20 kV, 50 Hz
2. Στα πεδία του Γενικού Πίνακα Χαμηλής Τάσης της ηλεκτρικής εγκατάστασης ενός μεγάλου κτιρίου (νοσοκομείο) περιλαμβάνεται : 
α. η αναχώρηση προς τον πίνακα μέσης τάσης
β. η άφιξη από τον αντίστοιχο μετασχηματιστή ισχύος
	γ. η άφιξη της μέσης τάσης
Μονάδες 10
